საქართველოს პოლიტიკური კრიზისი (2007)

საქართველოს პოლიტიკური კრიზისი 2007 წლის ნოემბერში განპირობებული იყო რიგი მოვლენებით, რომლებიც 3 ნოემბერს დაწყებულ სახალხო საპროტესტო აქციას უძღოდა წინ. აქცია დასრულდა პოლიციის მიერ მის მონაწილეთა დაშლით ცრემლსადენი აირის, ხელკეტების, რეზინის ტყვიების, აკუსტიკური თოფებისა და წყლის ჭავლის გამოყენებითა და ქვეყენაში საგანგებო მდგომარეობის გამოცხადებით. კრიზისის საპასუხოდ პრეზიდენტმა სააკაშვილმა ქვეყანაში ვადამდელი არჩევნები და რეფერენდუმი გამოაცხადა, რომელიც 2008 წლის იანვარში ჩატარდა.

 მოვლენების ქრონოლოგია 
ძირითადი მოვლენები, რომლებმაც პოლიტიკური კრიზისი გამოიწვია:

 12 სექტემბერი: შიდა ქართლის რეგიონის გუბერნატორმა მიხეილ ქარელმა, რომელიც თავდაცვის ყოფილ მინისტრთან ირაკლი ოქრუაშვილთან დაახლოებული პირია, თანამდებობა დატოვა მას შემდეგ, რაც ადგილობრივი გამგეობის რამდენიმე მაღალჩინოსანი კორუფციის ბრალდებით დააპატიმრეს. 

 14 სექტემბერი: ორმა დეპუტატმა, თეო ტლაშაძემ და ქეთევან მახარაშვილმა, რომლებიც ასევე ირაკლი ოქრუაშვილთან დაახლოებული პირები არიან, მმართველი პარტია დატოვეს.

 25 სექტემბერი: 
 პრეზიდენტის საპარლამენტო მდივანი დიმიტრი ქიტოშვილი გამოძალვის ბრალდებით დააპატიმრეს. იმავე დღეს, შემოსავლების სამსახურმა ოქრუაშვილის ახლო მეგობრის ქიბარ ხალვაშის ბიზნეს საქმიანობის შესწავლა დაიწყო.პრეზიდენტის საპარლამენტო მდივანი კორუფციის მოტივით დააპატიმრეს.  სივილ ჯორჯია. 25 სექტემბერი, 2007.
 იმავე დღეს, ოქრუაშვილმა განაცხადა, რომ აფუძნებს პოლიტიკურ პარტიას „მოძრაობა ერთიანი საქართველოსთვის“. მან პრეზიდენტი სააკაშვილი „ანტი-სახელმწიფოებრივი ნაბიჯების გადადგმაში“ და ბიზნესმენ ბადრი პატარკაციშვილის მკვლელობის დაკვეთაში დაადანაშაულა.ოქრუაშვილი ყოფილ მოკავშირეებზე იერიშს განაგრძობს.  სივილ ჯორჯია. 26 სექტემბერი, 2007.

 27 სექტემბერი: ირაკლი ოქრუაშვილი თავდაცვის მინისტრობის დროს ფულის გამოძალვის, ფულის გათეთრების, ძალაუფლების ბოროტად გამოყენების და სამსახურებრივი გულგრილობის ბრალდებით დააპატიმრეს.ოქრუაშვილი დააპატიმრეს.  სივილ ჯორჯია. 27 სექტემბერი, 2007.

 28 სექტემბერი: პარლამენტის წინ ოქრუაშვილის გათავისუფლების, ვადამდელი არჩევნების და საპრეზიდენტო მმართველობის გაუქმების მოთხოვნით ათასობით ადამიანი შეიკრიბა.ოპოზიცია ”საარჩევნო რევოლუციის” შესახებ აფრთხილებს.  სივილ ჯორჯია. 29 სექტემბერი, 2007.ოპოზიცია საპროტესტო აქციების გაგრძელებას გეგმავს.  სივილ ჯორჯია. 28 სექტემბერი, 2007.

 29 სექტემბერი: პრეზიდენტმა სააკაშვილმა ოქრუაშვილის შესახებ პირველი კომენტარი გააკეთა და განაცხადა, რომ ამ უკანასკნელის ბრალდებები მის მიმართ ყალბია.სააკაშვილი: ოქრუაშვილის ბრალდება სიცრუეა.  სივილ ჯორჯია. 29 სექტემბერი, 2007.

 8 ოქტომბერი: ოქრუაშვილმა უარყო სააკაშვილის წინააღმდეგ გაკეთებული განცხადებები და განაცხადა, რომ მისი ბრალდებები „პოლიტიკური დივიდენდების მიღებას“ ისახავდა მიზნად მისთვის და ბადრი პატარკაციშვილისთვის. გავრცელებულ ვიდეოჩანაწერში ოქრუაშვილმა ასევე აღიარა დანაშაული ფულის გამოძალვასა და სამსახურეობრივ გულგრილობაში. მოგვიანებით, 10 მილიონი ლარის ოდენობის გირაოს გადახდის შემდეგ ის გაათავისუფლეს. თუმცა, გაურკვეველია, ვინ გადაიხადა გირაო.ოქრუაშვილი დანაშაულს აღიარებს და სააკაშვილის წინააღმდეგ ბრალდებებს უარყოფს.  სივილ ჯორჯია. 8 ოქტომბერი, 2007.

 10 ოქტომბერი: ბიზნესმენმა ბადრი პატარკაციშვილმა, რომელიც მმართველ პარტიასა და ოპოზიციას შორის დაპირისპირებაში ჩაერთო მას შემდეგ, რაც ოქრუაშვილმა უარყო თავისი განცხადებები, განაცხადა, რომ ქვეყანაში არსებულმა „რთულმა სიტუაციამ“ შესაძლოა აიძულოს ის პოლიტიკაში მოვიდეს.პატარკაციშვილი პოლიტიკაში წასვლას არ გამორიცხავს.  სივილ ჯორჯია. 10 ოქტომბერი, 2007.

 11 ოქტომბერი: ოქრუაშვილის მხარდამჭერებმა განაცხადეს, რომ თავდაცვის ყოფილი მინისტრი პოლიტიკიდან მიდის.ოქრუაშვილი ’ამ ეტაპზე’ პოლიტიკას ჩამოცილდება.  სივილ ჯორჯია. 11 ოქტომბერი, 2007.

 17 ოქტომბერი: ათმა ოპოზიციურმა პარტიამ, რომელიც ვადამდელი არჩევნების მოთხოვნით ერთობლივ კამპანიას აწარმოებს, თავისი პრიორიტეტები გაახმოვანეს 12-პუნქტიან მანიფესტში. იმავე დღეს კოალიციამ ოთხი მთავარი მოთხოვნა გაახმოვანა.ოპოზიციამ პოლიტიკური პრიორიტეტები წარმოადგინა.  სივილ ჯორჯია. 17 ოქტომბერი, 2007.გაერთიანებული ოპოზიცია სააკაშვილსა და ბურჯანაძეს 4 მოთხოვნით მიმართავს.  სივილ ჯორჯია. 17 ოქტომბერი, 2007.

 19 ოქტომბერი: ქუთაისში ოპოზიციის მიერ ორგანიზებულ აქციაზე ათასობით ადამიანი შეიკრიბა. აქცია ოპოზიციის კამპანიის ფარგლებში გაიმართა, რომელიც 2 ნოემბერს თბილისში დაგეგმილ მასობრივ საპროტესტო აქციას წინ უძღვის. 

 22 ოქტომბერი: ათი პარტიისგან შემდგარი კოალიცია პერმანენტული აქციების შესახებ განცხადებას აკეთებს.ოპოზიცია რეგულარული საპროტესტო აქციების გამართვას გეგმავს.  სივილ ჯორჯია. 22 ოქტომბერი, 2007.

 23 ოქტომბერი: რამდენიმე ათასმა ადამიანმა მიიღო მონაწილეობა ბათუმში ოპოზიციის მიერ ორგანიზებულ აქციაში.ბათუმში ოპოზიციამ ხალხმრავალი აქცია გამართა.  სივილ ჯორჯია. 24 ოქტომბერი, 2007.

 25 ოქტომბერი: პარტია საქართველოს გზის, თავისუფლების და რესპუბლიკელების ლიდერები სალომე ზურაბიშვილი, კონსტანტინე გამსახურდია და დავით უსუფაშვილი ბრიუსელს ევროკავშირის ერთიანი საგარეო და უსაფრთხოების პოლიტიკის უმაღლეს წარმომადგენელს ხავიერ სოლანას შეხვდნენ. შეხვედრა ათი პარტიისგან შექმნილი ოპოზიციური კოალიციის საერთაშორისო მცდელობების ნაწილი იყო, რათა წარმოეჩინათ თავიანთი ზომიერი, ნაკლებად რადიკალური, პოზიციაოპოზიცია ”ზომიერ” კამპანიას ახორციელებს.  სივილ ჯორჯია. 26 ოქტომბერი, 2007.

 28 ოქტომბერი: 
 ბიზნესმენმა ბადრი პატარკაციშვილმა განაცხადა, რომ იგი ოპოზიციას დააფინანსებს, რათა მათ „ცივილიზებული გზით“ გამართონ აქციები.პატარკაციშვილი ოპოზიციის საპროტესტო კამპანიას დააფინანსებს.  სივილ ჯორჯია. 29 ოქტომბერი, 2007.
 ზუგდიდში ოპოზიციის მიერ გამართული საპროტესტო აქციის შემდეგ მმართველი პარტიის მხარდამჭერები თავს დაესხნენ და სცემეს ორი ოპოზიციონერი დეპუტატი და რამდენიმე აქტივისტი.სუბარი ხელისუფლებას ”საპროტესტო აქციებისადმი შეუწყნარებლობის” გამო აკრიტიკებს.  სივილ ჯორჯია. 29 ოქტომბერი, 2007.ოპოზიცია ზუგდიდის დარბევაში მონაწილეთა ადეკვატურ დასჯას ითხოვს.  სივილ ჯორჯია. 30 ოქტომბერი, 2007.

 30 ოქტომბერი: დეპუტატმა გიგა ბოკერიამ განაცხადა, რომ ხელისუფლება არჩევნების დღესთან დაკავშირებით კომპრომისზე წასვლას არ აპირებს.არჩევნების თარიღზე კომპრომისი გამორიცხულია.  სივილ ჯორჯია. 1 ნოემბერი, 2007.


 1 ნოემბერი: რეგიონებიდან ათასობით ადამიანი ჩამოვიდა საპროტესტო აქციაში მონაწილეობის მისაღებად.საპროტესტო აქციის მონაწილეები თბილისში რეგიონებიდან ჩამოვიდნენ.  სივილ ჯორჯია. 2 ნოემბერი, 2007.

 2 ნოემბერი: ათიათასობით ადამიანი შეიკრიბა პარლამენტის წინ ოპოზიციის მიერ ორგანიზებულ აქციაზე. მოგვიანებით იმავე დღეს ოპოზიციის ლიდერები პარლამენტის თავმჯდომარე ნინო ბურჯანაძეს შეხვდნენ. ბურჯანაძემ განაცხადა, რომ ხელისუფლება არჩევნების დღესთან დაკავშირებით კომპრომისზე წასვლას არ აპირებს.საპროტესტო აქციის ფონზე ხელისუფლება კომპრომისზე წასვლას არ აპირებს.  სივილ ჯორჯია. 2 ნოემბერი, 2007.

 3 ნოემბერი: ათასობით ადამიანმა საპროტესტო აქცია განაახლა. ოპოზიციამ განაცხადა, რომ პრეზიდენტ სააკაშვილის გადადგომა მათი მთავარი მოთხოვნა იყო.ოპოზიცია სააკაშვილის გადადგომას ითხოვს.  სივილ ჯორჯია. 3 ნოემბერი, 2007.

 7 ნოემბერი: 
 პოლიციამ აქციის დასაშლელად პარლამენტის წინ ცრემლსადენი აირი, ხელკეტები, რეზინის ტყვიები, აკუსტიკური თოფები და წყლის ჭავლი გამოიყენა.სპეცდანიშნულების რაზმმა საპროტესტო აქცია დაშალა.  სივილ ჯორჯია. 7 ნოემბერი, 2007. 
 ნიღბიანმა პირებმა ტელეკომპანიების „იმედისა“ და „კავკასიას“ სტუდიები დაარბიეს, რის გამოც ამ ტელეკომპანიების მაუწყებლობა გამოირთო.ტელეკომპანია ”კავკასია” გაითიშა.  სივილ ჯორჯია. 7 ნოემბერი, 2007.
 პრეზიდენტმა სააკაშვილმა თბილისში საგანგებო ვითარება გამოაცხადა.თბილისში საგანგებო მდგომარეობა გამოაცხადდა, ორმა ტელევიზიამ მაუწყებლობა შეწყვიტა.  სივილ ჯორჯია. 7 ნოემბერი, 2007.

 8 ნოემბერი:
 საქართველოში საგანგებო მდგომარეობა გამოცხადდა, ორმა ტელევიზიამ მაუწყებლობა შეწყვიტა.საქართველოში საგანგებო მდგომარეობა გამოაცხადდა, ორმა ტელევიზიამ მაუწყებლობა შეწყვიტა.  სივილ ჯორჯია. 8 ნოემბერი, 2007.
 დილით, 11 საათისთვის, ბათუმის უნივერსიტეტის მიმდებარე ტერიტორიაზე სპეცრაზმმა სტუდენტური აქცია დაშალა.გავრცელებული ინფორმაციით, ბათუმში სტუდენტური აქცია დაშალეს. სივილ ჯორჯია, თბილისი / 8 ნოე.'07 / 13:49
 საქართველოს მიერ სამი რუსი დიპლომატის გაძევებას რუსეთმა ასევე სამი ქართველი დიპლომატის გაძევებით უპასუხა.საქართველო სამი რუსი დიპლომატის გაძევებას გეგმავს.  სივილ ჯორჯია. 8 ნოემბერი, 2007.
 პრეზიდენტმა სააკაშვილმა 2008 წლის იანვარში ვადამდელი საპრეზიდენტო არჩევნები და რეფერენდუმი დანიშნა.საპრეზიდენტო არჩევნები ჩატარდეს 5 იანვარს - სააკაშვილი.  სივილ ჯორჯია. 8 ნოემბერი, 2007.

 16 ნოემბერი: გაუქმდა საქართველოს მასშტაბით 7 ნოემბერს დაწესებული საგანგებო მდგომარეობა.

 რესურსები ინტერნეტში 
 პრეზიდენტის მიმართვა 8 ნოემბერს - სრული ტექსტი 
 8 ნოემბერს თბილისში გაზეთების უმრავლესობა გაიყიდა 
 ბი-ბი-სი: Tear gas used on Georgia protest
 Georgian riot police use tear gas, water cannons on protesters

 სქოლიო 

კატეგორია:საპროტესტო გამოსვლები საქართველოში
კატეგორია:საქართველოს პოლიტიკა
კატეგორია:საქართველოს უახლესი ისტორია
კატეგორია:მიხეილ სააკაშვილი